ཞེས་པའོ། །བདུད་གནས་སུ་སྒྲ་གྲགས་ཞེས་པ་ཡང་།
བདུད་སྤ་
སྐོང་བའི་ཆོ་འཕྲུལ་ཡིན། ཕྱག་རྒྱ་མའི་གནས་སུ་ཁམས་གསུམ་མཐོང་ཞེས་པ་ནི། ས་
བཅུ་མའི་བྷ་གར་འཁོར་འདས་ཀྱི་ཆོས་ཐམས་ཅད་ལ་ཆེ་ཆུང་ངམ་ཡངས་དོག་མེད་
པར་སྐྱུ་རུ་ར་ལག་མཐིལ་དུ་བཞག་པ་ལྟར་མཁྱེན་པའོ། །
མཁའ་འགྲོ་མ་རྣམས་རིང་ནས་འདུ་ཞེས་པ་ནི། ནང་གི་མཁའ་འགྲོ་མཉེས་ན་
ཕྱིའི་ཚོ་འདུ་སྟེ། པདྨོའི་འབྱུང་གནས་ཉམས་དགའ་ལ། །ངང་པའི་ཚོགས་འདུ་ཇི་
བཞིན་དུ། །དམ་ཚིག་གནས་ལ་མཁའ་འགྲོ་རྣམས། །རིང་ན་གནས་ཀྱང་བྱིན་གྱིས་
རློབས། །ཞེས་པའོ། །ཧ་རི་མ་ལ་སོགས་པ་དབང་ཕྱུག་གི་དོན་བརྒྱད་འཆར་ཞེས་པ་
ནི། ཕྲ་ཞིང་ཡངས་ལ་ཕྲ་བར་ནུས་པ་དང༌་། ། སྤྱོད་པར་ནུས་དང་བདག་ཉིད་ཆེན་
པོ་དང༌། །དགའ་མགུར་བྱེད་དང་ཐམས་ཅད་དབང་དུ་བྱེད། ། (༡༥༩)ཅི་འདོད་
བྱེད་དང་དབང་ཕྱུག་དོན་བརྒྱད་དོ། །ཞེས་པ་སྟེ། ཕྲ་བ་ནི་འཁོར་འདས་ཀྱི་ཆོས་
ཐམས་ཅད་དབུ་མར་ཆུད་པའོ། །ཡངས་པ་ནི་ཡེ་ཤེས་ཀྱི་རླུང་ཟིན་པས་སོ། །ཕྲ་
བར་ནུས་པ་ནི་བདག་གཞན་མི་སྣང་བར་བྱེད་ནུས་པའོ། ། སྤྱོད་པར་ནུས་དང་ཞེས་
པ་ནི། ཟག་མེད་ཀྱི་བདེ་བ་ལོངས་སྤྱོད་ནུས་པའོ། །བདག་ཉིད་ཆེན་པོ་དང་ཞེས་
280

གཞུང་རྡོ་རྗེའི་ཚིག་རྐང་གི་འགྲེལ་པ་རྣལ་འབྱོར་དབང་ཕྱུག་དཔལ་ས་སྐྱ་པ་ཆེན་པོ་ལ་བྱང་ཆུབ་སེམས་དཔའ་ཟླ་བ་རྒྱལ་མཚན་གྱིས་ཞུས་པ།
པ་ནི། སངས་རྒྱས་ཀྱི་སྐུ་གསུང་ཐུགས་སྒྲུབ་བོ། །དགའ་མགུར་བྱེད་དང་ཞེས་པ་
ནི། ཇི་ལྟར་འདོད་པས་གདུལ་བྱའི་བསམ་པ་ཚིམ་པར་ནུས་པའོ། །ཐམས་ཅད་
དབང་དུ་བྱེད་པ་ནི།
འགྲོ་བ་ཐམས་ཅད་ཀྱི་དོན་དུ་མི་འགྱུར་བ་མེད་པའོ། །ཅི་
འདོད་བྱེད་དང་ཞེས་པ་ནི། སེམས་ཅན་གྱི་དོན་དུ་མི་འགྱུར་བ་གང་ཡང་མེད་
དོ། །བདུད་ཀྱི་གནས་སུ་གནམ་རྡོ་ལྷུང་བ་དང་རྒྱལ་མཚན་སྙོལ་བ་ལ་སོགས་བ་གང་
བྱས་ཀྱང་སེམས་ཅན་གྱི་དོན་དུ་མི་འགྱུར་བ་གཅིག་ཀྱང་མེད་དོ། །དེ་ལྟར་དབང་ཕྱུག་
གི་དོན་བརྒྱད་དོ། །ནང་རྟགས་རླུང་ཨ་བ་དྷཱུ་ཏཱིར་འཇུག་ཅེས་པ་ནི། ཕྱི་དབྱིབས་ཀྱི་
ཨ་ནས་གཙུག་ཏོར་ཕྱེད་ཀྱི་བར་དུའོ། །ཕྱི་རྟགས་གཙུག་ཏོར་ཕྱེད་ཐིག་ལེས་བརྟན་
ཞེས་པ་སྟེ། ཁམས་དྭངས་མ་བྱང་ཆུབ་ཀྱི་སེམས་ཀྱིས་སོ། །དེའི་དུས་ན་གསུང་ཆོས་
ཀྱི་དུང་དང་ཐུགས་དཔལ་གྱི་བེའུ་དང༌། སྨིན་མཚམས་ཀྱི་མཛོད་སྤུ་ཡང་མི་གསལ་
བ་རེ་འགྲུབ་བོ། །མཇུག་སྡུད་ནི། ས་ཕྱེད་དང་བཅུ་གསུམ་མོ། །
ལ།
༈ བཞི་པ་ཡིད་ཀྱི་དབང་མཐར་ཕྱིན་ཞེས་པ་སྟེ། སྤྱི་དོན་ནི་སྔར་དང་འདྲ་
འདི་ཡང་སྟོད་རྒྱུའི་སྐད་ཅིག་མ། སྨད་འབྲས་བུའི་སྐད་ཅིག་མར་མངོན་
ནོ། །ཡིད་ཀྱི་ཞེས་པ་ནི། ལུས་ངག་གཉིས་ཀྱང་ཡིད་དུ་འདུ་བས་སོ། །དེ་ཁོ་ན་
ཉིད་ཀྱི་རྟགས་འབྲས་བུ་གཅིག་ཐོབ་སྟེ་ཞེས་པ་ནི། གཟུང་འཛིན་གཉིས་ཀའི་རྦ་
རླབས་རེངས་པར་བྱས་པའོ། །འབིགས་བྱེད་ཅེས་པ་ལ། དབུག་པར་བྱ་རྒྱུ་ནི་རྩ་
དབུ་མ་འབིགས་པར་བྱེད་པ་ནི་རླུང་སེམས་དྭངས་མའོ། །གཞོན་ནུའི་གྲོང་ཁྱེར་
ཆོས་ཀྱི་དབྱིངས་ཞེས་པ་ནི། སངས་རྒྱས་གསར་པའི་གྲོང་ཁྱེར་ཆོས་ཀྱི་དབྱིངས་
ཀྱི་ཕོ་བྲང་མཐར་ཐུག་པའོ། །བྱང་ཆུབ་སེམས་ཀྱིས་ནི་འབིགས་ཞེས་པ་ལ། རླུང་
སེམས་དྭངས་མའི་དྭངས་མ་ཆེན་པོས་རྩ་དབུ་མ་འབིགས་ཤིང་ཁ་ཕྱེ་ནས་གཙུག་
ཏོར་མཆོག་ཏུ་འགྲོས་ཐིམ་པའོ། །འབྲས་བུ་ལོངས་སྐུའི་ཞིང་ཁམས་རབ་བཀྲམ་ལ་
281

ས་སྐྱ་བཀའ་འབུམ། ༼ང》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བཞི་པ།
སོགས་པ་བསྒུལ་བ་ལ་སོགས་པ་ནུས་ཞེས་པ་ནི། བཅུ་གཅིག་པ་དང་བཅུ་གཉིས་
པའི་གྲུབ་མཐའ་ཚུགས་པ་ཡིན་ཏེ། འོན་ཀྱང་སྤོ་བར་ནི་མི་ནུས་ཏེ་སངས་རྒྱས་ཀྱི་
གསུང་དང་འདྲ་བས་སོ། །དགོས་པ་ཞིག་ཡོད་པར་མངོན་ནོ། །རྟེན་འབྲེལ་གྱི་སྒོ་
ནས་རྒྱས་པར་བསྟན་པ་ནི། ནང་རྟགས་ས་བཅུ་གསུམ་ཐོབ་ཀར་ས་བཅུ་གསུམ་མ་
ལ་སོགས་པ་ཡིད་ཀྱིས་བཀུག་སྟེ་ཞེས་པ་ནི། མ་རིག་པའི་སྲིད་པའི་རྩ་བ་ལས་བྱུང་
བའི་ཉོན་མོངས་པ་སྤང་པའི་ཕྱིར། བདག་དང་རྟོགས་པ་མཉམ་པའི་རིག་མ་འོང་
བར་གྱུར་ཅིག་སྙམ་པ་ཙམ་གྱིས་བྱོན་པར་འགྱུར་རོ། །འབྲས་བུ་ནི་དབང་བླང་བའི་
ཡུལ་ནི། སློབ་དཔོན་དུས་གསུམ་བདེ་གཤེགས་བཅུད་འདུས་ཡིན་ཞེས་པ་སྟེ། དཀྱིལ་
འཁོར་གསུམ་གྱིས་དྭངས་མའི་དྭངས་མའོ། །ཡི་དམ་ལྷ་དང་བླ་མ་དབྱེར་མེད་ལ་ཞེས་
པ་ནི། དེའི་དུས་ན་ཡི་དམ་གྱི་ལྷ་ལོགས་ན་མེད་བླ་མ་(༡༦༠)ལོགས་ན་མེད། ཡི་
དམ་ཉིད་བླ་མ་བླ་མ་ཉིད་ཡི་དམ་གྱི་ལྷའོ། །བྷ་གར་དངོས་གྲུབ་ལེན་པའི་རྟེན་འབྲེལ་
གྱིས་ཞེས་པ་ནི། ཡུམ་གྱི་ཟེར་བར་རྟེན་གྱི་འགྲོས་བཞི་ཐིམ་ནས་སྐུ་ལྔ་མངོན་དུ་གྱུར་
པའི་དངོས་གྲུབ་ལེན་པའོ། །སྲིད་པ་རྣམ་པར་དག་པའི་ལམ་ཞེས་པ་ནི། སྔར་དང་
འདྲའོ། །ངོ་བོ་ཉིད་ཀྱི་སྐུ་ཤིན་ཏུ་རྣམ་པར་དག་པ་ལྷུན་གྲུབ་ཀྱི་སྐུ་ཐོབ་པར་བྱེད་པ་
ཞེས་པ་ནི་འབྲས་བུའོ། །དེ་ཁོ་ན་ཉིད་ཀྱི་རྟགས། འབྲས་བུ་ལོངས་སྐུའི་ཞིང་ཁམས་
མ་ལུས་པ་ལ་སོགས་པ་བསྒུལ་བ་ལ་སོགས་པ་ནུས་ཞེས་པས། ཞིང་མ་ལུས་པ་བསྒུལ་
བ་དང༌། སངས་རྒྱས་མ་ལུས་པ་ལས་ཆོས་ཉན་པ་དང༌། སྦྱིན་པ་མ་ལུས་པ་གཏོང་
བ་དང་།
འོད་ཟེར་མ་ལུས་པ་འགྱེད་པ། བདག་བས་དམའ་བའི་གདུལ་བྱ་མ་ལུས་
པ་ལ་ཆོས་སྟོན་པ་དང༌། ཏིང་ངེ་འཛིན་མི་འདྲ་བ་མ་ལུས་པ་ལ་སྙོམས་པར་འཇུག་པ་
དང༌་། རྫུ་འཕྲུལ་མ་ལུས་པ་ལ་སྙོམས་པར་འཇུག་པའོ། །ནང་རྟགས་རླུང་སྲོག་རྩོལ་
ཨ་བ་དྷུ་ཏཱིར་འགག་ཅེས་པས། ཟག་བཅས་ཟག་མེད་དུ་གནས་གྱུར་པའོ། ། ཕྱི་རྟགས་
282-

གཞུང་རྡོ་རྗེའི་ཚིག་རྐང་གི་འགྲེལ་པ་རྣལ་འབྱོར་དབང་ཕྱུག་དཔལ་ས་སྐྱ་པ་ཆེན་པོ་ལ་བྱང་ཆུབ་སེམས་དཔའ་ཟླ་བ་རྒྱལ་མཚན་གྱིས་ཞུས་པ།
གཙུག་ཏོར་ཧྲིལ་ཐིག་ལེས་བརྟན་ཞེས་པ་ནི།
གཙུག་ཏོར་མཆོག་ཏུ་འགྲོས་བཞི་ཐིམ་
པའོ། །དེ་དུས་ན་གསུང་ཆོས་ཀྱི་དུང་ལ་སོགས་པ་གསལ་བར་འགྲུབ་བོ། །ཕྱི་རྟགས་
དང་ནང་རྟགས་ཀྱི་རྟེན་འབྲེལ་འགྲོས་བཞི་ཐིམ་པ་རྣམས་ཀྱིས་བསྒོམ་ཉམས་སྐྱོན་ཡོད་
མེད་ཕྱེད་པས་ས་བཅུ་གསུམ་པའོ་ཞེས་པ་ནི། བུམ་དབང་རྩའི་འགྲོས་ཐིམ། གསང་
དབང་ཡི་གེ་དང་ཤེས་རབ་ཡེ་ཤེས་ཁམས་བདུད་རྩི་དང་།
བཞི་པ་སྙིང་པོ་ཡེ་ཤེས་
རླུང་གི་འགྲོས་ཐིམ་པའོ། །ཐམས་ཅད་མཁྱེན་ཏོ་ཞེས་པ་ནི། སྐུ་དང་གསུང་ཐུགས་
ཐམས་ཅད་མཁྱེན་པའོ། །བཅུ་གསུམ་རྡོ་རྗེ་འཛིན་སར་རྟེན་འབྲེལ་འགྲིག་པ་ལྟར་
སྣང་ཞེས་པ་ནི། བདག་ཉིད་ལ་ཚོགས་སོགས་ཅིང་རྟེན་འབྲེལ་འགྲིག་པའི་ཆེ་བ་སྐུ་
ལྔ་རང་བཞིན་ལྷུན་གྲུབ་ཀྱིས་སངས་རྒྱས་དང༌། གཞན་ལ་ཚོགས་སོགས་ཅིང་རྟེན་
འབྲེལ་འགྲིག་པ་བྱང་ཆུབ་སེམས་དཔའ་ས་ནས་སར་འཕར་བའམ་ལོང་བ་རྣམས་ཀྱིས་
གཟུགས་མཐོང་བ་ལ་སོགས་པའོ། །བདག་གཞན་གཉིས་ཀ་ལ་ཚོགས་སོགས་ཅིང་
རྟེན་འབྲེལ་འགྲིག་པ་འཚང་རྒྱ་ཁར་འཁོར་ཚོམ་བུ་གཅིག་དང་བཅས་ཏེ་འཚང་རྒྱ་
ཞེས་པ་སྟེ། དཀའ་ལས་བྱེད་མཁན་གྱི་བདག་དང་། རྒྱུད་གཉིས་གཅིག་ཆར་གྲོལ་
བའི་ཕྱག་རྒྱ་དང་། གསོལ་བ་གདབ་པའི་ཡུལ་བླ་མ་གཅིག །འདེབས་པའི་སློབ་མ་
གཅིག །བར་ཆད་བསྲུང་བའི་མཁའ་འགྲོ་གཅིག་སྟེ་ལྔ་སངས་རྒྱ་ལ། དེ་བས་མང་བ་
ལ་འགལ་བ་མེད་དོ། །གསང་སྔགས་ཞེས་པ་ནི་བརྒྱ་བྱིན་དང་ཚངས་པ། ཉན་ཐོས་
དང་རང་སངས་རྒྱས་ལ་སོགས་པ་ལ་གསང་ལ། མཚན་མ་དང་རྣམ་རྟོག་ལས་ཡིད་
སྐྱོབ་པའོ། །རྡོ་རྗེ་ཐེག་པ་ཞེས་པ་ནི། འདིས་འདོང་བས་ན་ལམ་གྱི་ཐེག་པ། འདིར་
འདོང་བས་ན་འབྲས་བུའི་ཐེག་པའོ། ། རྒྱུ་དང་ལམ་དང་འབྲས་བུའི་དབང་ཞེས་པ་
ནི། རྒྱུ་ནི་གཞིར་གནས་པ་སེམས་ཅན་གྱི་དུས། ལམ་ནི་ལམ་སྒོམ་པ་རྣལ་འབྱོར་
པའི་དུས། འབྲས་བུ་ནི་མཐར་ཕྱིན་པ་སངས་རྒྱས་ཀྱི་དུས་སོ། །ཡང་ན་རྒྱུ་ནི་དང་
-283-

ས་སྐྱ་བཀའ་འབུམ། ༼ང》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བཞི་པ།
པོ་བླ་མ་ལས་ཐོབ་པ།
ལམ་ནི་བར་དུ་རང་གིས་བསྒོམ་པ། འབྲས་བུ་ནི་རྟེན་གྱི་
འགྲོས་བཞི་ཐིམ་པའོ།
།རྟོག་པས་བརྟགས་ཀྱང་རྟོག་མེད་རྟོགས་ཡེ་ཤེས་སྣང་བ་དེ་
བཞིན་ནོ་ཞེས་པ་ནི། རྟོག་པས་བརྟགས་པ་ལམ་རྟོག་མེད་རྟོགས་པ་བལྟ་བ། ཡེ་
ཤེས་(༡༦༡)སྣང་བ་འབྲས་བུའོ། །ཡང་འཇིག་རྟེན་དང་འཇིག་རྟེན་ལས་འདས་པ་དང་
འབྲས་བུ་སྟེ་རིམ་པ་ལྟར་སྦྱར་རོ།
།ཡང་མཚན་ཉིད་སྣ་ཚོགས་རང་བཞིན་སྟོང་པ་ངོ་
བོ་ཟུང་འཇུག་གསུམ་མོ། །དེ་ཚོས་ལམ་རྒྱས་པ་ཆོས་བཅོ་བརྒྱད་ཀྱིས་བསྟན་ཏོ། །
ལམ་འབྲིང་པོ་ལ་ཏིང་ངེ་འཛིན་ཉིད། ཏིང་ངེ་འཛིན་གྱི་རྒྱུ། ས་མཚམས། དྲོད་
རྟགས། འབྲས་བུའོ། །ལམ་བསྡུས་པ་ལ། མཚན་ཉིད་སྣ་ཚོགས་ཀྱི་ཏིང་ངེ་
འཛིན། རང་བཞིན་སྟོང་པའི་ཏིང་ངེ་འཛིན། ངོ་བོ་ཟུང་འཇུག་གི་ཏིང་ངེ་འཛིན་
ཏེ། ལམ་རྒྱས་འབྲིང་གསུམ་དུ་བསྟན་པའོ། །ལམ་ཟབ་འབྲིང་གསུམ་ནི། ལམ་
ཟབ་བླ་མ་ཞེས་པ་ནི། ལམ་ཟབ་མོ་བླ་མའི་ལམ་གྱིས་གྲོལ་བ་སྟེ། བླ་མས་བཤད་
པ་མེད། སློབ་མས་བསྒོམ་པ་མེད་པར་རྟེན་འབྲེལ་རང་འགྲིག་ཏུ་འགྲོ་བའོ།
ཚིག་སོགས་ཞེས་པ་ནི། འབྲིང་དམ་ཚིག་དང་སྡོམ་པ། ཐ་མ་ལུས་སོ་སོར་བརྟགས་
པའི་འགོག་པའོ། །ལམ་ཟབ་འབྲིང་གསུམ་དུ་བསྟན་པའོ། །
དེ་དག་གིས་གཞུང་རྫོགས་པར་བསྟན་པའི་ཕྱིར། ལམ་འབྲས་བུ་དང་བཅས་པའི་
གདམས་ངག་དང་མན་ངག་དང་བཅས་པ་ཞེས་པ་སྟེ། ལམ་དང་འབྲས་བུ་ནི་སྔར་
དུ་མ་བསྟན་ལ། གདམས་ངག་ནི་འཇིག་རྟེན་པའི་ལམ། མན་ངག་ནི་འཇིག་རྟེན་
ལས་འདས་པའོ། །ཡང་ན་གདམས་ངག་ནི་ལམ་མན་ངག་ནི་འབྲས་བུའོ། །ཡང་ན་
གདམས་ངག་གི་ནི་དང་པོ་བླ་མ་ལས་ཐོབ་པ་མན་ངག་ནི་བར་དུ་རང་གིས་བསྒོམ་པ་
ཉམས་སུ་མྱོང་བའོ། །རྫོགས་སོ་ཞེས་པ་ནི། རྗེ་བཙུན་རྡོ་རྗེ་བདག་མེད་མའི་གསུང་
284-

གཞུང་རྡོ་རྗེའི་ཚིག་རྐང་གི་འགྲེལ་པ་རྣལ་འབྱོར་དབང་ཕྱུག་དཔལ་ས་སྐྱ་པ་ཆེན་པོ་ལ་བྱང་ཆུབ་སེམས་དཔའ་ཟླ་བ་རྒྱལ་མཚན་གྱིས་ཞུས་པ།
ལས་མང་ཉུང་མེད་དབྲི་བསྣན་མེད་པའོ། །ས་མཱཔྟ་མི་ཐཱི་ཞེས་པའི་དོན་ཏོ། །ས་
མཱཔྟ་མི་ཐཱི། །
༈ བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །ཡིད་བཞིན་ནོར་བུ་
ལྟ་བུའི་གཞུང་འདི་ཉིད་ལ་རང་བཞིན་གཞན་དུ་མི་འགྱུར་བའི་གཟེར་ཆེན་པོ་དྲུག་
བཞུགས་ཏེ། འབྲས་བུའི་སྣང་བའི་ཐད་དུ། ཐུགས་ཐམས་ཅད་པ་འཇིག་རྟེན་གྱི་
ཁམས་ཀྱི་ཤིང་ཐམས་ཅད་བསྲེགས་པའི་ཐལ་བ་སོ་སོར་མཁྱེན་ཞེས་བཤད། དབང་
གསུམ་པའི་འདའ་ཀ་མར། འདི་དང་གཉིས་པའི་འདའ་ཀ་མ་དང་གཉིས་ཀྱི་ཁྱད་པར་
འཆི་ཁའི་ཁམས་ལྟེ་བར་འདུ་བ་དང༌་། གསང་གནས་སུ་འདུ་བ་ལ་བཤད།” ལམ་
དུས་ཀྱི་དབང་གི་ཐད་དུ། ཆོས་དབྱིངས་ཡེ་ཤེས་མི་བསྐྱོད་པ་ལ་སྦྱར།༣ རླུང་གིས་
ལམ་ཁྲིད་པའི་མགོ་བྱང་ཆུབ་ཀྱི་ཕྱོགས་དང་མཐུན་པའི་ཆོས་སུམ་ཅུ་རྩ་བདུན་ཞེས་
པ་ནས་གཟུང་། མཐོང་སྣང་བརྟན་ཏོ་ཞེས་པར། མངོན་ཤེས་དང་མཐོང་སྣང་
གི་ཁྱད་པར་རྟག་ཏུ་འབྱུང་བ་དང་རེས་འགའ་འབྱུང་བ་ཡིན་པར་བཤད།“ ཡིད་
ཀྱི་དབང་ཞེས་པར། འདི་ཡང་སྟོད་རྒྱུའི་སྐད་ཅིག་མ་དང༌། སྨད་འབྲས་བུའི་སྐད་
ཅིག་མར་མངོན་ནོ་ཞེས་བཤད་གསུངས་༦སོ། །སྡོམ། འབྲས་བུ་འདའ་ཀ་ལམ་གྱི་
དབང་། །རླུང་དང་མཐོང་སྣང་ཡིད་ཀྱི་དབང༌། །ཞེས་པའོ། །
དེ་ལྟར་ཡང་དག་པར་རྫོགས་པའི་སངས་རྒྱས་ཀྱི་གསུང་རབ་མདོ་སྡེ་དང་རྒྱུད་
སྡེ་ཐམས་ཅད་ཀྱི་དོན་གྱི་བཅུད་ཕྱུང་བ།
འཇིགས་བྲལ་རྣལ་འབྱོར་གྱི་དབང་ཕྱུག་
དཔལ་ལྡན་བིརླ་པའི་བཞེད་གཞུང༌།
ཡོངས་རྫོགས་བསྟན་པའི་མངའ་བདག་རྗེ་
བཙུན་ས་སྐྱ་པའི་ལྟ་གྲུབ་ཐུན་མོང་མ་ཡིན་པའི་གཞི་དང་རྩ་བར་གྱུར་པའི་རྣམ་འགྲེལ་
འདི་ཉིད། རྗེས་འཇུག་གང་ཟག་རྣམས་ཀྱིས་འཆད་ཉན་(༡༦༢)དང༌། ཐ་ནའང་དཔེ་
ཙམ་རེ་བཞེངས་ཏེ་ཕྱག་མཆོད་གསོལ་འདེབས་སོགས་ལ་འབད་པ་གལ་ཆེའོ་ཞེས་
285

ས་སྐྱ་བཀའ་འབུམ། ༼ང》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བཞི་པ།
ཆོས་འདིའི་རིགས་སུ་སྐྱེས་ཤིང༌་། སྤར་གྱི་ཞབས་ཞུས་སྒྲུབ་པའི་སྐལ་བ་བཟང་པོར་
གྱུར་པ་འཇམ་དབྱངས་ཆོས་ཀྱི་རྒྱལ་མཚན་གྱིས། ལྷག་པའི་བསམ་པས་རྩེ་གཅིག་ཏུ་
གསོལ་བ་བཏབ་པ་དོན་དང་ལྡན་པར་གྱུར་ཅིག །
འདི་བསྒྲུབས་པ་ལས་བྱུང་བ་ཡི། །དགེ་བའི་རྩ་བ་གང་ཐོབ་པ། །དེས་ནི་
སྐྱེ་བོ་ཐམས་ཅད་ཀྱིས། །བདེ་གཤེགས་ཤེས་རབ་ཐོབ་པར་ཤོག །སེམས་ཅན་
ཐམས་ཅད་བདེ་གྱུར་ཅིག །སེམས་ཅན་ཐམས་ཅད་སྐྱོན་མེད་པར། །གང་གི་
ལམ་གྱིས་གྲོལ་འགྱུར་བ། །དེ་ཡིས་སངས་རྒྱས་མྱུར་ཐོབ་ཤོག །འགྲོ་བའི་སྡུག་
བསྔལ་སྨན་གཅིག་པུ། །བདེ་བ་ཐམས་ཅད་འབྱུང་བའི་གནས། །བསྟན་པ་རྙེད་
དང་བཀུར་བསྟི་དང་། །བཅས་ཏེ་ཡུན་རིང་གནས་གྱུར་ཅིག །རྒྱལ་བ་ཀུན་གྱི་
གསང་ཆེན་མཛོད། །བླ་མེད་རྡོ་རྗེ་ཐེག་པ་ཡི། །བསྟན་པ་རྙེད་དང་བཀུར་བསྟི་
དང་། །བཅས་ཏེ་ཡུན་རིང་གནས་གྱུར་ཅིག །གྲོང་ཁྱེར་སུམ་འཇིག་ཐུབ་བསྟན་གྲོང་
ཁྱེར་སྐྱོང་། །འཇིགས་རུང་ཞལ་གདངས་གད་བརྒྱངས་འཇིགས་རུང་སྒྲོགས། །དཔུང་
ཆེན་ནུས་མཐུས་བདུད་ཀྱི་དཔུང་ཆེན་འཇོམས། །བསྟན་སྲུང་རྣམས་ཀྱིས་བསྟན་པ་
འདི་སྲུངས་ཤིག །དགེའོ། །
286-

4.